CELEX: C2007/183/30
Language: fi
Date: 2007-08-04 00:00:00
Title: Asia C-238/07 P: Valitus, jonka Derya Beyatli on tehnyt 14.5.2007 yhteisöjen ensimmäisen oikeusasteen tuomioistuimen (viides jaosto) asiassa T-455/04, Derya Beyatli ja Armagan Candan v. Euroopan yhteisöjen komissio, 5.3.2007 antamasta määräyksestä

4.8.2007   
            
            
               FI
            
            
               Euroopan unionin virallinen lehti
            
            
               C 183/18
            
         Valitus, jonka Derya Beyatli on tehnyt 14.5.2007 yhteisöjen ensimmäisen oikeusasteen tuomioistuimen (viides jaosto) asiassa T-455/04, Derya Beyatli ja Armagan Candan v. Euroopan yhteisöjen komissio, 5.3.2007 antamasta määräyksestä
   (Asia C-238/07 P)
   (2007/C 183/30)
   Oikeudenkäyntikieli: englanti
   Asianosaiset
   
      Valittaja: Derya Beyatli (edustaja: Δικηγόρος A. Demetriades)
   
      Vastapuoli: Euroopan yhteisöjen komissio
   Vaatimukset
   Valittaja vaatii yhteisöjen tuomioistuinta
   
               —
            
            
               kumoamaan riidanalaisen määräyksen
            
         
               —
            
            
               kumoamaan vastapuolen 5.5.2004 tekemän päätöksen
            
         
               —
            
            
               velvoittamaan vastapuolen korvaamaan tästä valituksesta aiheutuneet kulut.
            
         Oikeudelliset perusteet ja pääasialliset perustelut
   Valittaja väittää, että riidanalainen määräys on kumottava seuraavilla perusteilla:
   
                
            
            
               Ensimmäisen oikeusasteen tuomioistuin on tehnyt oikeudellisen virheen, koska se ei ole hankkinut näyttöä asian selvittämistoimilla tai pyytämällä EPSO:n lisäksi myös Euroopan yhteisön edustustoa Kyproksella ja/tai komissiota yleensä avaamaan arkistonsa.
            
         
                
            
            
               Ensimmäisen oikeusasteen tuomioistuimen laiminlyönnin vuoksi vastapuolet eivät ole paljastaneet kaikkea Kyproksella olevan Euroopan yhteisön edustuston ja/tai komission ja/tai EPSO:n välistä asiaa koskevaa kirjeenvaihtoa. Tästä syystä valittajien oikeudenmukaista oikeudenkäyntiä koskevia oikeuksia on loukattu ensimmäisen oikeusasteen tuomioistuimessa käydyssä menettelyssä.